3. การประกอบธุรกิจของแต่ละสายผลิต / กลุ่มธุรกิจ

ลักษณะของ (ผลิตภัณฑ์) หรือการบริหาร

คือการดำเนินธุรกิจโรงแรมเพื่อให้บริการที่พักอาศัย จำหน่ายอาหารและเครื่องดื่ม
การประชุมสัมมนา การจัดเลี้ยงและการให้บริการอื่นๆ อันเกี่ยวเนื่องกับธุรกิจโรงแรม
รวมทั้งสถานที่บันเทิงต่างๆกับทั้งคนไทยและต่างประเทศ

รายงานการเปรียบเทียบสถานะทางการเงิน

  หน่วย : พันบาท

สำหรับปีสิ้นสุดวันที่ 31 ธันวาคม 2555 2554 2553

รายได้จากการขายและบริการ 24,888 82,319 85,531

รายได้อื่นๆ 20,632 14,120 6,312

รายได้ค่าสินไหมทดแทน 630 771 119,669

รายได้รวม 46,150 97,210 211,512

ต้นทุนและค่าใช้จ่ายรวม 68,179 119,540 151,753

กำไร(ขาดทุน)สุทธิ (22,029) (22,330) 59,759

กำไร(ขาดทุน)ต่อหุ้น (0.80) (0.83) 2.60

สินทรัพย์รวม 860,383 587,651 625,448

หนี้สินรวม 315,017 20,876 14,945

ส่วนของผู้ถือหุ้น 545,367 566,775 610,503

เงินปันผลเสนอจ่ายต่อหุ้น (บาท) 0.00 0.00 0.50

มูลค่าตามบัญชีต่อหุ้น (BOOK VALUE) 20.27 21.07 22.69

อัตราผลตอบแทนต่อส่วนของผู้ถือหุ้น(%) (4.04) (3.94) 9.79

อัตราผลตอบแทนต่อสินทรัพย์รวม(%) (2.56) (3.80) 9.55

อัตรากระแสเงินสดที่ได้จากการดำเนินงานต่อสินทรัพย์รวม(%) 1.68 (3.51) 6.53

รวมรายได้ ปี 2555 ปี 2554 ปี 2553

 ล้านบาท ล้านบาท ล้านบาท

รายได้แผนกห้องพัก 12.44 50.01 51.18

รายได้แผนกรูมเซอร์วิส 0.15 0.51 0.52

รายได้แผนกค๊อฟฟี่ช๊อฟ 0.22 0.11 1.83

รายได้แผนกจัดเลี้ยง 9.57 19.47 20.39

รายได้แผนกมาร์ติโน่ 0.07 0.66 0.15

รายได้แผนกกริลล์ 0.00 0.00 0.00

รายได้ค่าซักรีด 0.03 0.38 1.09

รายได้แผนกห้องอาหาร 2.40 10.68 9.57

รายได้ตู้เย็นห้องพักแขก 0.02 0.50 0.80

รายได้จากโรงแรม 24.89 82.32 85.53

การตลาดและภาวะการแข่งขัน

ผลประกอบการของโรงแรมแมนดารินนั้นไม่เป็นไปตามเป้าหมาย เนื่องจากภาวะเศรฐกิจถดถอย
ซึ่งมีสาเหตุมาจากสถานการณ์วิกฤติทางการเงินของยุโรป ความขัดแย้งทางการเมืองภายในประเทศ
ปัญหาจากอุทกภัยและวาตภัย ความปลอดภัยและปัญหาการก่อการร้ายใน 3 จังหวัดชายแดนภาคใต้
สถานการณ์ดังกล่าวส่งผลต่อภาพลักษณ์และความเชื่อมั่นของนักท่องเที่ยวต่อประเทศไทย
เป็นเหตุให้นักท่องเที่ยวลดลง และมีการยกเลิกการจองห้องพักเป็นจำนวนมาก
นอกจากนี้จำนวนห้องพักในกรุงเทพมหานครยังมีอัตราส่วนสูงเกินจำนวนผู้เข้าพัก
เพราะนอกจากจะมีโรงแรมเปิดใหม่หลายแห่ง
ธุรกิจโรงแรมยังได้รับผลกระทบจากเซอร์วิสอพาร์ตเมนต์ บูติกโฮเต็ลและคอนโดมิเนียม
ที่เปิดให้เข้าพักเป็นรายวันและรายเดือน ซึ่งได้มาแย่งส่วนแบ่งทางการตลาดออกไปเป็นจำนวนมาก
สาเหตุสำคัญอีกประการหนึ่งที่ทำให้ผลประกอบการลดลง
เพราะโรงแรมแมนดารินได้เปิดดำเนินการเพียงอาคารเดียวคืออาคารแมนดาริน (Mandarin
Wing) ส่วนอาคารพรินเซส (Princess Wing )นั้นยังไม่ได้เปิดดำเนินการเพราะกำลังซ่อมแซม
ทำให้รายได้ในส่วนนั้นขาดหายไป อย่างไรก็ดี ในปี 2554
ทางฝ่ายบริหารได้ขยายตลาดภายในประเทศ และต่างประเทศเพิ่มมากขึ้น
เพื่อเพิ่มรายได้ในการให้บริการ โดยเฉพาะการจัดงานเลี้ยงสังสรรค์
สัมมนาต่างๆจากภาครัฐและเอกชนที่ได้รับการตอบรับที่ดี
และตลาดต่างประเทศที่มุ่งเน้นขยายตลาดทางภาคพื้นยุโรป อเมริกา และเอเชีย
โดยเฉพาะประเทศจีนและเวียดนาม ที่มีจำนวนนักท่องเที่ยวเข้ามาประเทศไทยเพิ่มมากขึ้นทุกปี

ในปี 2556 ตั้งแต่ปลายเดือนกุมภาพันธ์ 2555 เป็นต้นไป
โรงแรมแมนดารินจะปิดให้การบริการเพื่อปรับปรุงงานระบบต่างๆและตกแต่งอาคารโรงแรมใหม่ให้สวยงามทันสมัย
เพื่อรองรับลูกค้าที่เพิ่มมากขึ้น ซึ่งคาดว่าจะใช้เงินลงทุนในการปรับปรุงโครงการนี้ประมาณ 400
ล้านบาท โดยเงินลงทุนดังกล่าวได้มาจากการกู้ยืมเงินจากสถาบันการเงิน
โดยจะใช้ระยะเวลาในการดำเนินการประมาณ 1 ปี
ฝ่ายบริหารเชื่อมั่นว่าจากการปรับปรุงและตกแต่งโรงแรมใหม่ในครั้งนี้จะสามารถขยายฐานกลุ่มลูกค้าได้ครอบคลุมกว้างขวางไปทั่วโลก
ทั้งทวีปยุโรป อเมริกา เอเซีย รวมทั้งลูกค้าภายในประเทศ
ถ้าปัญหาทางการเงินของยุโรปคลี่คลายไปในทางที่ดี
และปัญหาการเมืองภายในประเทศสามารถปรองดองและสงบลงได้
ซึ่งจะทำให้ผลประกอบการของบริษัท แมนดารินโฮเต็ล จำกัด (มหาชน) ดียิ่งขึ้นไปในอนาคต

4. การวิจัยและพัฒนา

ในปี 2556 โรงแรมแมนดารินเตรียมการสำหรับการปรับปรุงงานระบบต่างๆ
พร้อมติดตั้งระบบรักษาความปลอดภัยใหม่ และตกแต่งอาคารโรงแรมใหม่ทั้งหมด
ทั้งภายนอกและภายในโรงแรมเพื่อสร้างภาพลักษณ์ใหม่ที่งดงาม
เพื่อต้อนรับลูกค้าและนักท่องเที่ยวที่จะมากขึ้นในอนาคต

สำหรับโรงแรมแมนดารินโกลเด้นวัลเลย์ รีสอร์ท เขาใหญ่
ได้มีการก่อสร้างอาคารเพิ่มเติมเพื่อรองรับลูกค้าที่เพิ่มมากขึ้นและห้องพักไม่เพียงพอ
เพราะวนอุทยานแห่งชาติเขาใหญ่ได้รับความนิยมมากขึ้นเรื่อยๆ ทุกวัน

ทางฝ่ายบริหารของโรงแรมได้ทำการวิจัยคู่แข่ง โดยศึกษาการขายและการตลาดของโรงแรมต่างๆ
เพื่อนำมาเปรียบเทียบกับการตลาดของโรงแรมแมนดาริน
และนำมาปรับใช้ในกลยุทธ์ทางด้านการตลาดของโรงแรม
ทำให้สามารถดำเนินการทางการตลาดได้อย่างถูกต้องและได้ผลดี

การพัฒนาบุคคลากร ฝ่ายบริหารได้เล็งเห็นถึงความสำคัญในการพัฒนาบุคลากร
ได้จัดให้มีการฝึกอบรม การสัมมนา
โดยเชิญวิทยากรผู้มีความรู้ความสามารถในวิชาการต่างๆและเชิญผู้มีประสบการณ์ทางด้านการโรงแรมมาให้ความรู้แก่พนักงานโรงแรมอย่างสม่ำเสมอ
เพื่อสร้างบุคคลากรที่มีประสิทธิภาพ ซึ่งทางโรงแรมได้ให้ความสำคัญทางด้านนี้มาโดยตลอด

จาการวิจัยและพัฒนาการด้านต่างๆ ทำให้โรงแรมแมนดารินมีโครงสร้างองค์กรที่แข็งแกร่ง
สามารถดำเนินงานให้บรรลุวัตถุประสงค์และเป้าหมายที่วางไว้เป็นอย่างดี